വക്കം ഗ്രാമ പഞ്ചായത്തില് താഴത്തെ നിലയില് ഫ്രണ്ട് ഓഫീസ് വേണം വക്കം: വക്കം ഗ്രാമ പഞ്ചായത്ത് കാര്യാലയത്തില് താഴത്തെ നിലയില് ഫ്രണ്ട് ഓഫീസ് വേണമെന്ന ആവശ്യം ശക്തം. ഗ്രാമ പഞ്ചായത്തിലെത്തുന്ന പ്രായമായവര് ഓഫീസിലെത്തി അപേക്ഷ നല്കാനോ, നികുതി പണം അടയ്ക്കാനും ഇപ്പോള് പടിക്കെട്ടുകള് കയറണം. ഒറ്റയ്ക്ക് എത്തുന്നവര് പലരും പടിക്കെട്ടില് ഇരുന്ന് വിശ്രമിച്ച ശേഷമാണ് ഓഫീസിലെത്തുന്നത്. മുന്പ് ഭിന്നശേഷിക്കാര്ക്ക് താഴത്തെ നിലയില് ഫ്രണ്ട് ഓഫീസ് സജീകരിച്ചിരുന്നു. എന്നാല് അതിപ്പോള് ആക്രി സാധനങ്ങള് സൂക്ഷിക്കുന്ന ഇടമായി. പടികള് കയറാന് ബുദ്ധിമുട്ട് ഉള്ളവര് പലരും താഴത്തെ നിലയില് വന്ന ശേഷം തങ്ങളുടെ വാര്ഡ് മെമ്ബറെ കാത്ത് നില്ക്കും. അവര് വന്നില്ലങ്കില് പിന്നെയും വരേണ്ട ഗതികേടിലാണ്. പഞ്ചായത്തിലെ ബഹുഭൂരിപക്ഷം മുതിര്ന്ന പൗരന്മാരുടെ ബുദ്ധിമുട്ട് മനസിലാക്കി അടിയന്തരമായി താഴത്തെ നിലയില് ഫ്രണ്ടൊഫീസ് ആരംഭിക്കാന് നടപടി സ്വീകരിക്കണം.